4. ΝΟΜΟΘΕΤ. ΔΙΑΤΑΓΜΑ υπ’ αριθ. 196 της 18/19 Ιουν. 1941 Περί αντικαταστάσεως των συμμετεχόντων εις Διοικητικά Συμβούλια ή Επιτροπάς Φιλανθρωπικών Ιδρυμάτων μελών της Εθνικής Οργανώσεως Νεολαίας. ΄Αρθρον μόνον.-1.Όπου εις τα Διοικητικά Συμβούλια ή Επιτροπάς Φιλανθρωπικών Ιδρυμάτων προβλέπεται συμμετοχή μελών, συνεργατών ή αντιπροσώπων της Εθνικής Οργανώσεως Νεολαίας, αντί τούτων διορίζονται δι’ αποφάσεως του Υπουργού Εθνικής Προνοίας έτερα πρόσωπα. 2.Τα κατά την δημοσίευσιν του παρόντος μετέχοντα Διοικητικών Συμβουλίων ή Επιτροπών υπό την ανωτέρω ιδιότητα πρόσωπα παύουν συμπράττοντα εις την σύνθεσιν των εν λόγω Συμβουλίων ή Επιτροπών, άτινα εγκύρως λειτουργούσι με τα υπολειπόμενα μέλη. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 